Document ID: 32012R0643

REGOLAMENT TA’ IMPLIMENTAZZJONI TAL-KUNSILL (UE) Nru 643/2012
tas-16 ta’ Lulju 2012
li jimplimenta l-Artikolu 11(1) u (4) tar-Regolament (UE) Nru 753/2011 dwar miżuri restrittivi diretti kontra ċerti individwi, gruppi, impriżi u entitajiet fid-dawl tas-sitwazzjoni fl-Afganistan
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidra r-Regolament tal-Kunsill (UE) Nru 753/2011 tal-1 ta’ Awwissu 2011 dwar miżuri restrittivi diretti kontra ċerti individwi, gruppi, impriżi u entitajiet fid-dawl tas-sitwazzjoni fl-Afganistan (1), u b’mod partikolari l-Artikolu 11(1) u (4) tiegħu,
Billi:
(1)
Fl-1 ta’ Awwissu 2011, il-Kunsill adotta r-Regolament (UE) Nru 753/2011.
(2)
Fil-11 ta’ Ġunju 2012, il-Kumitat stabbilit skont il-paragrafu 30 tar-Riżoluzzjoni 1988 (2011) tal-Kunsill tas-Sigurtà tan-Nazzjonijiet Uniti neħħa żewġ persuni mil-lista ta’ individwi, gruppi, impriżi u entitajiet soġġetti għal miżuri restrittivi.
(3)
Fis-27 ta’ Ġunju 2012, il-Kumitat żied persuna waħda mal-lista ta’ individwi, gruppi, impriżi u entitajiet soġġetti għal miżuri restrittivi.
(4)
Barra minn hekk, fit-28 ta’ Ġunju 2012, il-Kumitat żied żewġ persuni u żewġ entitajiet oħra mal-lista ta’ individwi, gruppi, impriżi u entitajiet soġġetti għal miżuri restrittivi.
(5)
L-Anness I tar-Regolament (UE) Nru 753/2011 għandu jiġi emendat kif meħtieġ,
ADOTTA DAN IR-REGOLAMENT:
Artikolu 1
L-entrati għall-persuni u l-entitajiet li jidhru fl-Anness I ta’ dan ir-Regolament jiżdiedu mal-lista li tinsab fl-Anness I tar-Regolament (UE) Nru 753/2011.
Artikolu 2
L-entrati għall-persuni li jidhru fl-Anness II ta’ dan ir-Regolament jitħassru mil-lista li tinsab fl-Anness I tar-Regolament (UE) Nru 753/2011.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-16 ta’ Lulju 2012.

Labels: 3
18
5